Cecilie av Hellas og Danmark

Cecilie av Hellas og Danmark (gresk: Πριγκίπισσα Σεσίλια της Ελλάδας και Δανίας) (født 22. juni 1911, død 16. november 1937) var ei gresk prinsesse. Hun var konen til arvestorhertug Georg Donatus av Hessen-Darmstadt og søster av prins Philip, hertug av Edinburgh.

 Liv og virke
 Bakgrunn
Cecilie var det tredje barnet til prins Andreas av Hellas og Danmark og prinsesse Alice av Battenberg. Hun ble født den 22. juni 1911 på sommereiendommen til den greske kongefamilien ved Tatoi, femten kilometer nord for Athen. Selv om hennes navn var Cecilie, ble hun innad i familien kalt Cécile. 

Cecilie ble døpt ved Tatoi den 2. juli 1911. Hennes faddere var kong Georg V av Storbritannia, Ernst Ludvig, storhertug av Hessen, prins Nikolaos av Hellas og Danmark og hertuginne Vera av Württemberg. 

På farssida var hun barnebarn av kong Georg I av Hellas og hans kone storhertuginne Olga av Russland (barnebarn av tsar Nikolaj I av Russland). På morssida var hun oldebarn av prinsesse Alice av Storbritannia (datter av dronning Viktoria av Storbritannia og prins Albert av Sachsen-Coburg-Gotha).

Cecilie hadde tre søstre: Margarita (gift med prins Gottfried av Hohenlohe-Langenburg), Theodora (gift med Berthold av Baden, markgreve) og Sophie (gift først med prins Christoph av Hessen og så for andre gang med prins Georg Wilhelm av Hannover). Hennes bror, Philip, senere hertug av Edinburgh, var gift med dronning Elizabeth II av Storbritannia til han døde i 2021. 

I 1922 var Cecilie og hennes søstre brudepiker i bryllupet til sin onkel Lord Mountbatten (senere jarl Mountbatten av Burma) og Edwina Ashley.

 Ekteskap og barn 
Den 2. februar 1931 ved Darmstadt, gifta Cecilie seg med Georg Donatus av Hessen-Darmstadt. De fikk fire barn.

NavnFødtDødKommentarPrins Ludwig Ernst Andreas av Hessen25. oktober 193116. november 1937Drept i ei flyulykkePrins Alexander Georg Karl Heinrich av Hessen14. april 193316. november 1937Drept i ei flyulykkePrinsesse Johanna Marina Eleonore av Hessen20. september 193614. juni 1939Døde av hjernehinnebetennelseDødfødt sønn16. november 193716. november 1937Samme dag som flyulykka

Den 1. mai 1937 meldte Cecilie og hennes mann seg inn i Nationalsozialistische Deutsche Arbeiterpartei.Jonathan Petropoulos, Royals and the Reich: The Princes von Hessen in Nazi Germany (Oxford: Oxford University Press, 2006), 382.

 Død 
I oktober 1937 døde Cecilies svigerfar, storhertug Ernst Ludvig av Hessen. Et par uker etter begravelsen, skulle svogeren prins Ludwig gifte seg med Margaret Campbell-Geddes i London.

Den 16. november 1937 skulle Georg Donatus, Cecilie, deres to unge sønner og Georgs mor, storhertuginne Eleonore reise fra Darmstadt til London for å delta i bryllupet. Flyet de reiste med traff en fabrikkpipe ved Oostende og krasja; alle ombord døde. Cecilie var gravid i åttende måned, og et barnelik blei funnet blant vrakdelene. Cecilie hadde altså født ombord på flyet.

Cecilie blei gravlagt sammen med sin ektemann, sine to sønner og det dødfødte barnet i Darmstadt ved Rosenhöhe, gravplassen for Hessen-Darmstadt-familien. Cecilies datter Johanna blei adoptert av prins Ludwig og prinsesse Margaret; hun døde mindre enn to år senere av hjernehinnebetennelse og blei gravlagt med sine foreldre og søsken.

 Stamtavle 

 Referanser 

 Eksterne lenker 


Kategori:Huset Glücksburg
Kategori:Danske prinsesser
Kategori:Personer fra Athen
Kategori:Personer fra Øst-Attika regionalenhet
Kategori:Medlemmer av NSDAP (innmeldt 1933–1945)
Kategori:Omkomne i luftfartsulykker